PEOPESAL
Tere tulemast saatesse "Peopesal"!
Tänaseks teemaks on seksuaalsus.
Sedavõrd raske teema, et sellest on kaua vaikitud kristlaste hulgas.
Ei teatud, kuidas seda õpetada.
Seda teemat on küsitud ja seepärast käsitleme seda tänases osas.
Palvetame enne seda koos!
Kõigeväeline Isa, Poeg ja Püha Vaim, Issand, Sina oled loonud inimese
oma näo järgi. Oleme igal moel seda pilti rikkunud, valesti mõistnud
ja valesti kohelnud. Issand, palun, et oma Püha Vaimu kaudu kirgastad
meile seda, kes me meeste ja naistena oleme ja mida tähendab seksuaalsus
püha kingina. Juhi oma Püha Vaimu kaudu seda, mida ütlen ja pühi ära
kõik see, mis ei ole tõde ja Sõna kohane. Jää meid, vaatajaid ja
siinolijaid ja mind õnnistama, Jeesuse nimel, aamen!
See teema on tõesti tähtis, ütleksin, et ülitähtis ja sedavõrd raske,
et olen üsna harva kuulnud sellel teemal räägitavat.
Kui nüüd mõtlen, siis vaevalt olen üldse kunagi kuulnud.
Siiski on Jumal loonud inimese oma näo järgi ja öelnud, et Ta on
loonud meid meheks ja naiseks.
Seksuaalsus on osa meie sügavamast olemusest, midagi sellest, kes me
oleme inimestena - meestena ja naistena.
Seda ei saa käsitleda eraldiseisvana ega lihaliku poolena
meist, nagu vahel on õpetatud.
Püüeldi iga hinnaga askeetlikuse poole,
kus seksuaalsus tõrjutakse täielikult välja.
See võib viia teises äärmuses oleva ilminguni - altruistliku,
hedonistliku heameele otsinguni ja selle ülistamiseni.
Sellest hoolimata on seksuaalsus jõuvaru, energia, jõud,
see on midagi, mis teeb meist inimesed.
Seksuaalsus on ka palju muud kui seks.
Kui räägime seksuaalsusest, seovad paljud selle automaatselt seksiga.
Kas teate, mis on seksuaalsuse suurim organ - aju ja nahk.
Seksuaalsus on tegelikult puudutus, lähedus, võime tulla osadusse,
võime jagada end intiimselt, anda ja saada, anduda.
See on väga paljus sama kui intiimne püha ühendus Jeesusega, või Jumalaga.
Kui kujutleda, et inimene on pall, siis selle pindmine kiht on nö
pinnapealne ehk small talk kiht inimestes.
Selles tulevad esile juba ka käed ja puudutused.
See on meie väline olemus.
Siis lähme sügavamale, kus tuleb tuttavam etapp, seejärel tuleb
sõbra etapp ja siis selline armas etapp, mis on kõige intiimsem meis.
Armastus platoonilise armastusena ehk mitteseksuaalsena puudutab
igasugust armastust - armastust Jumala vastu, ligimeste vastu,
laste, loomade vastu- see on võime, mis inimesel kas on või ei ole.
See võime on paljus seotud seksuaalsusega.
Need inimesed, kes on iseendaga sina peal ja on tasakaalus selles,
kes nad on meestena ja naistena, on automaatselt või selle tulemusena
ka väga elavad ja ka väga seksuaalsed olendid.
Sellised, kes vaimulikult liiguvad voolus.
Sellega liitub võime olla avatud Jumala ligiolule, hoovata elu.
See tuleb väga sügavalt, seestpoolt ja see on vastand näiteks pornole,
mis välistab seksuaalsuse pelgalt teoks, millel pole mingit pistmist
armastusega või sellega, kes me oleme meestena ja naistena.
On huvitav, et üks Jumala nimedest- El Shaddai kirjeldab Jumalat,
kellel on rinnad.
El Shaddai on feminiinne Jumal.
Me ei lähe praegu feminismi juurde, unustame selle täiesti.
Võib mõelda nii, et kui Jumal on kord loonud mehe ja naise oma näo
järgi, siis me üheskoos täiendame seda pilti.
Võib mõelda, et mehe ja naise vaheline suhe kõige paremas mõttes
oleks püha liit, kus ka Jumala ligiolu oleks kõige püham.
Olen kuulnud sellistest abieludest, mis on olnud tõeliselt head liidud,
mis kirjeldavad seksuaalset läbikäimist pühana, see on püha puudutus.
Sel moel on selles ligiolus midagi jumalikku, see on veatu, puhas,
midagi, mis kuulub selle juurde.
On huvitav koht, kui Jeesus ütleb Matteuse 19:12:
"On ju abieluks kõlbmatuid, kes nõnda on emaihust sündinud, ja on
kohitsetuid, kes on inimeste kohitsetud, ja on kohitsetuid,
kes on ise end taevariigi pärast kohitsenud."
Siin on lühidalt öeldud need alad ja valdkonnad, kuidas võib elada
seksuaalsust silmas pidades.
Seksuaalsus ei kao inimesest kuhugi isegi kui ei abiellu kunagi,
ka abielutu on seksuaalne.
Jeesus ütleb, et on selliseid, kes ei sobi abieluks.
On mingi asi, mille tõttu on juba sünnist saadik selleks sobimatu.
Rääkides neist, kelle kohta Ta ütleb, et nad on teiste poolt tehtud
suutmatuks - ma pole kindel, mida Ta siin mõtleb.
Ise mõtleksin näiteks insesti ohvreid, vägistamise ohvreid või
kasvatuse poolt mõjutatuid, kelle seksuaalne identiteet võib väärastuda
nii, et näiteks teismelisena paljud on biseksuaalsed.
Lõplik suund on veel välja kujunemata ja kui siis juhitakse või antakse
mõista, et on OK! kui oled lesbi või homo, see võib viia selleni,
et seksuaalsus pöördub millekski muuks kui selleks, milleks mõeldud.
"Häbi" inimene - selline inimene, kes ei tunne, et ta kõlbab ja piisab-
võib kasutada naiselikkust või mehelikkust ehk seksuaalsust
oma väärtuse mõõtmiseks.
Paljudel näiteks noorusajal või meeste puhul räägitakse 50-ndatest
saab seksist mõõdupuu, kas ollakse tähtis.
Noored teevad näiteks sedasi, kui pole hea suhe isaga või
vastassugupoolega, kui nad ei tea, kuidas seda kõlbamist mõõta,
nad võivad seda mõõta vallutamisega.
Nad võivad seda kasutada ka relvana, aga ka mõõdupuuna, kas ma olen
tähtis, kujutledes, et see näitab seda, kui tähtis ollakse.
See pole sugugi nii. See on vale ja eksitee.
Häbi inimene võib palju seksida ilma et ta oleks intiimselt seksuaalne.
Siis see jääb selliseks pinnapealseks mänguks või mõõduvõtmiseks
saavutamata sügavamat sidet selle inimesega.
Seksuaalsust on üks günekoloog määratlenud nii, et abielus algab
seks kaerahelbepudru keetmisest.
Ta pidas silmas seda, et heas suhtes see on üksteise austamine, teenimine
ja ligiolu sellisel moel, et see on palju muud kui lihtsalt akt.
See on see, kuidas ollakse koos ja kuidas liginetakse üksteisele,
kuidas puudutatakse teist.
Võime selleks on seotud võimega armastada.
Seepärast kui on oma väärtuses ebakindel, on raske lasta kedagi
väga lähedale.
Haavatud enesehinnanguga inimene võib tunda, et kui keegi näeb,
milline ma tegelikult olen, kui ma paljastan ennast kuidagi, kui minu
sisemust nähakse ja see leitakse olevat tühi, ma pole midagi väärt.
Selline enesehinnangu probleem raskendab võimet anduda abielus.
See viib selleni, et sellest suhtest ei tule hea mitte ühelgi tasandil,
kuna selles ei jõuta intiimsele tasandile, kus inimene julgeb olla
nähtud täiesti alasti - ma ei mõtle ainult sõna-sõnallt,
vaid ka vaimselt paljana.
Hea seksuaalse suhte jaoks on vaja julgeda olla mina ja olla
haavatav, saada nähtud mitte ainult pimedas, olla nähtud oma vajadustega
kartmata, et teine kõnnib minust üle, hülgab mind ja
kasutab mind lihtsalt ära.
Juba seetõttu selline suhe ei muutu kunagi heaks ühe õhtuga.
See on võimatu.
See on suhe, milles tuleb kasvada vähehaaval, rahulikult ja just nii,
et selles austatakse üksteise piire.
Me teame erinevust meeste ja naiste vahel.
Naistele seks ja seksuaalsus on kõikehõlmavam kui meestele ja
naised vajavad selles ka tundeid ja tähendab neile sügavamat seotust
kui meestele.
Mehed on rohkem aktikesksed.
Teame, et kurameerimise ajal naistele soostumine seksuaalsuhtega tähendab
seotust - ma tänapäeva kohta ei tea, kas see on nii, räägin ideaalist.
Mehe jaoks seksuaalakt alles alustab selle suhte.
Seda on uuritud ja ollakse ka eriarvamustel, aga see on
põhimõtteliselt mehe ja naise erinevus.
Mees ei ole nii tugevalt tunnete tasandil seotud, seetõttu niiöelda
üheöösuhted on mehe jaoks natuke kergemad.
Seepärast kui ollakse abielus truudusetud, on naise truudusetus
natuke tõsisem asi kui mehe oma, kes ei seo end tunnete tasandil.
Provotseerin nüüd natuke, kuna meil on alati nii vähe aega.
Võib mõelda nii, et seks on nagu liimipudel ja iga kord kui ma annan
endast midagi, jääb midagi selle inimese külge, kellele ma andun.
Kui see on nii nagu peab ehk abielu, kus seda liimi kasutatakse,
see seob paari ühte nagu kiirliim kontsapleki kinga külge.
See on hea liim, see hoiab seda liitu koos, see tõuseb armastusest
ja sellest jagatakse ja austatakse üksteist.
Kui mul on liimipudel ja ma jagan seda siia ja sinna ja natuke igale
poole, siis need kõik suhted võtavad ära osa minu identiteedist, kus ma
olen ära andnud midagi tähtsat.
See seob mind vaimsel ja vaimulikul tasandil ka nende suhetega, milles
ma ei suuda tunnete tasandil end siduda.
Pole olemas sellist üheöö suhet, mis ei jätaks jälgi inimesse.
See jätab alati mingi jälje.
See on alati ära võetud liim sellest liimipudelist.
See rikub alati mingil moel identiteeti.
See on loomuliku, pühendunud, teist austava suhte rikkumine ka
seetõttu, et selline hea suhe nõuab aega kasvamiseks, see nõuab
eluaegset pühendumist teisele inimesele.
See on alati kasvav, muutuv, arenev.
Inimene võib kaotada ühenduse seksuaalsusega või
see pole üldse ärganudki.
Võib-olla on inimene tundekülm. Me räägime frigiidsusest siis,
kui inimene pole üldse ärganud seksuaaltasandil.
See pool inimeses tundub külmana ja sellega pole saadud kontakti.
Ülemlaulus öeldakse hästi, et armastust ei tohi äratada liiga vara.
Seda ei tohi äratada liiga vara.
Kui Jeesus räägib neist, kes olid mingil moel hävitatud mehe ja naise
rollis tuleb just meelde liiga vara äratatud seksuaalsus, mida juhtub
näiteks insesti või pedofiilia puhul.
Siis saab seks liiga vara oma olemuse osaks.
Tänapäeva noortel läheb nii juba seetõttu, et räägitakse, et juba
väikesed lapsedki liiguvad porno- kanalitel.
Me ei tea, mida kõike netis on, pakutakse kõike.
See on täiesti kontrollimatu ja see hakkab muidugi mõjutama noorte
käitumist ja nende ettekujutust sellest, mis seks ja seksuaalsus on.
Üks seksoloog ütles kord, et seda võib näha selles, et poisid
võtavad eeskujuks selle, mida nad pornokanalitel näevad.
See paistab selles, kuidas nad kohtlevad tüdrukuid.
Tüdrukud kurvastavad, et neid koheldakse nagu vahendeid.
See võib vaevata kõiki inimesi praegusel ajal.
Aga üksik ja seks?!
Inimene on seksuaalne olend, aga tal pole kaaslast.
See võiks olla ideaal.
Mäletan kui omal ajal Theo Vandiver ütles, et olge õnnelikud,
kes te üksikud olete, te võite kogu aja pühendada Jeesusele.
Kõik ehk ei mõtle nii pühalt.
On inimesi, kes igatseksid abikaasat, kes vahel südantlõhestavalt
nutavad ja palvetavad, et saaksid omale kaaslase.
On püütud ka suretada seksuaalsust iseendast.
Mäletan kord kui Theo rääkis "kustunud" naisest.
Ta ütles, et tema juurde tuli üksik naine eestpalvele, kes oli palunud
ja soovinud ja teinud kõik, et tema seksuaalsus kustuks ja sureks.
Ta ütles, et nii see naine suri ja tema ees oli lõpuks naine, kes
oli täiesti elutu, ei mingit hoovust, elutud silmad, elutu inimene.
Mida sellisel juhul teha.
Esmalt ta ütles sellele naisele, et tänu Jumalale, et sa oled naine,
kui sul on seksuaalseid ihasid, kui sa tunned sellist soovi, siis see
tähendab, et sa oled terve naine.
Küsimus on selles, mida sellega teha, kui on sellised ihad ja ei ole
kaaslast.
Ühendriikides on selline seksuaalsele tervenemisele keskenduv kristlik
teraapiasuund, mis õpetab üksikuid inimesi mitte sugugi suretama
seksuaalsust, vaid õnnistama ja sublimeerima seda.
Sublimeerimine tähendab iha suunamist mingile üllamale eesmärgile.
Kunstnikud maalivad innustunult ja elavad tsölibaadis sel ajal.
Või sportlased, kes ei nõustu seksiga sel ajal, kui teevad sporti.
See räägib sellest, et see on jõuvaru, millega võib teha midagi
muud, sellega võib väljendada midagi muud.
See võib-olla pole siiski kõigile piisav.
Nüüd ma lähen sellisesse valdkonda, kus ma tean, et see on pomm.
Räägime masturbeerimisest.
See Ameerika kristlik tervenemisrühm õpetab, et see pole iseenesest patt,
kui sa tead, kus sinu mõtted on.
Mäletan kui see juht ütles, et kui sa ilmtingimata pead masturbeerima,
me küll ei soovita seda, aga kuna me teame, milline inimene on ja sa
pead seda tegema, siis hoia oma mõtted puhtad.
Neil on mingid sellised harjutused, ma ei tea küll täpselt, aga üks oli
selline, kus soovitati kujutleda loodust või vee vulisemist või muud.
Nüüd ma möönan, et see on selline valdkond, mida me keegi eriti ei tea
ja ütlen nii, et kui sul on tarkust ja kui vaatajatel on tarkust,
kuidas sellega hakkama saada, võite võtta ühendust, kuulaksin meelsasti.
See pole mingi kerge teema.
Tahan siiski öelda, et seksuaalsust ei pea tapma.
Ülemlaulust ütleksin veel lõpuks: "Ma vannutan teid, Jeruusalema
tütred,...ärge eksitage ega äratage armastust, enne kui see ise tahab!"
Seitsmekümnese naise sõnum veel siia lõppu, just enne saadet sain
temalt loa lugeda osa tema kirjast ette.
Ta oli täiesti surnud seksuaalselt, ta vihkas seksi.
Siis ta luges minu raamatut "Puudutus" ja nüüd ta kirjutab:
"Olen peale seda rõõmustanud ja nutnud, olen rõõmustanud iseenda üle
ja teinud asju, millest räägid oma raamatus. Palve on, et Jumal saaks
tervendada, parandada ja vabastada ka edaspidi ja et ta annaks mulle
inimese, kellega koos võiksin elada ja nautida seda, et olen naine.
Naljakas, et olen 70-ne ja tahan elada, teha naljakaid ja toredaid
asju. See on imeline, inimene ei saa kunagi valmis, alati õpib midagi
uut ja olen rõõmus selle üle."
Seksuaalsus on eluaegne ja ka seitsmekümnene võib seda nautida.
See algas sellest, et ta luges seda raamatut.
Ta oli kohanud leskmeest, kes oli teda kaunilt puudutanud.
Ainult puudutanud kaunilt ja naine temas ärkas.
Mis võiks olla ilusam kirjeldamaks seksuaalsust,
kui kaunilt puudutada naist ja meest.
See see on. See on tohutu Jumala kink.
Kas selle kohta on küsimusi enne kui palvetame?
- Mul on selline küsimus, et kas Piibel räägib seksuaalsusest?
- Jaa, tegelikult Piibel räägib sellest eriti kaunilt Ülemlaulus.
Selle kohta on esitatud mitmeid eri tõlgendusi.
On öeldud, et Ülemlaul kirjeldab Kristuse ja koguduse ühendust.
On öeldud, et see kirjeldab Jumalariiki.
Aga ennekõike kirjeldab see mehe ja naise vahelist suhet, nimelt on
selle kirjutanud kuningas Saalomon esimesele naisele.
Saalomonil oli 300 naist ja 700 liignaist.
Ta oli alati väga innustunud naise ilust.
See on armastusluule, ja väga ilus.
Võiksin lugeda lõpuks koha, mis on paljudele tuttav:
"Sest armastus on tugev nagu surm, armukadedus julm nagu surmavald!
Selle lõõsk on tulelõõsk, selle leegid Jehoova leegid!
Armastust ei suuda kustutada suured veed ega uputada jõed!"
Jääme lõpupalvesse!
Kõigeväeline Isa, Poeg ja Püha Vaim, me täname ja ülistame Sind, et Sa
oled loonud meid oma näo järgi, et oled andnud meile naiselikkuse
ja maskuliinsuse. Issand, me täname ja ülistame Sind, et me võime
vähehaaval saada sellisteks naisteks ja meesteks nagu Sina oled mõelnud
kuna Sina oma armastuses vabastad meid ja teed meid uueks.
Palume, et jääd meis õnnistama seda, mis on poolik ja viima edasi meie
kasvu ning lased meil kõiges kirgastada Sind hoolimata sellest,
kui puudulikud me oleme, aamen!
Tõlge: Ülle Kapanen